open-index/open-wikipedia-markdown huggingface dataset:
יעקב זילברפלד

הרב **יעקב זילברפלד** (בהונגרית: **Silberfeld Jakab**; ג'נג'ש, 11 בספטמבר 1878 – מחנה הריכוז אושוויץ, 24 ביוני? 1944) היה רב והרב הראשי של בקשצ'בה.

## ביוגרפיה
יעקב זילברפלד היה בנם של ישראל זילברפלד ושל לאונורה וייס. בין השנים 1893 לבין 1903 היה תלמיד בבית המדרש לרבנים בבודפשט. הוא קיבל תואר דוקטור במדעי הרוח בבודפשט ב-1902 וסמיכה לרבנות ב-1904. אז נבחר לרב של נירג'האזה. הוא עבר לאראנושמרוט (Aranyosmarót) ב-1907 ומאז 1913 כיהן כרב הראשי הניאולוגי של העיר בקשצ'בה (כ-2,500 יהודים – כשני שלישים ניאולוגים וכשליש אורתודוקסים).

בשנת 1944 גורשו יהודי העיר לאושוויץ. 300-250 מהם סווגו כבעלי יכולת עבודה במחנה בירקנאו הצמוד לאושוויץ. היתר, כ-1,900 יהודים מהעיר גברים, נשים וילדים נרצחו עוד ביום הגעתם בתאי הגזים לרבות הרב הניאולוגי יעקב זילברפלד והרב האורתודוקסי יצחק טיגרמן. הרב זילברפלד היה גם סופר תאולוגי בולט, בעל אוספים רבים של דרשות ומחקרי יהדות.

## עבודותיו
### מאמרים בכתב עת
מאמריו פורסמו בסקירה יהודית-הונגרית, סקירה יהודית, שוויון (Egyenlőség) עבר ועתיד, עיתון יום שבת (Szombati Újság) והמצפה.

### עבודותיו שפורסמו
* תורת נדידת הנפש בספרות היהודית. בודפשט, 1902.
* דרשת שבת. נאמרה ב-30 ביולי 1904. בג'נג'ש, בבית הכנסת של קהילת הסטטוס קוו אנטה. פורסם בבודפשט, 1904.
* תולדות החברה קדישא בנירג'האזה (1856–1906), 1907.
* קולות ללבבות. דרשות. נירג'האזה, 1908.
* השופר. דרשת ראש השנה. ב-4 באוקטובר 1910 (5671) Aranyosmarót, 1910.
* יאנוש ויטז וטולדי. בקשצ'בה, 1914. (הדפס מיוחד מ-בקשצ'בה וסביבתה)
* אור נרות ודפנה. הספדי הלוויה, פרידות ותפילות . בקשצ'בה, 1917.
* ממשה ועד ישוע. תגובה, לכתבו של הכומר סרבני "משה או ישו". לעבודת הדוקטורט. בקשצ'בה, 1918.
* אמירה לבית יעקב. האידיאלים והביטויים העיקריים של החיים הדתיים של היהדות . בקשצ'בה, 1922.
* דברי שלום ואמת זיכרונות IV. בקשצ'בה, 1924.
* עמק הבכא. עמק הקינה: זכר ההרוגים היהודים במחוזות בקשצ'בה וכל מחוז בקש, בקשצ'בה, 1926.
* חֲצוֹצְרָה. קריאות יהודיות, הרצאות, נאומים, תפילות 2. בקשצ'בה. 1928
* חֲצוֹצְרָה. קריאות יהודיות, הרצאות, נאומים, תפילות 1. בקשצ'בה 1928
* הילדה עזבה. כתב והספיד בהלוויה של אגיקה רוזנטל. דיומה, 1930.
* היסטוריה של מדעי הדת היהודית. חלק א'. התנ"ך והתלמוד. בקשצ'בה, 1933.
* נדידת הנפש ביהדות. בודפשט: הוצאת מכבי, 1999. (ספרי קבלה)
* זרדים קפריסאים
* קולם של אבלים
* שני מסמכים בשפה העברית

## לקריאה נוספת
* לקסיקון יהודי הונגרי. 1929. עורך פטר אויווארי. יעקב זילברפלד
* ספריית Arcanum
* ארכיון דיגיטלי למדעי החברה ההונגריים
* 1942 מכתב בכתב ידו של ד"ר יעקב זילברפלד, הרב הראשי של בקשצ'בה
* שואה: זה לא שינה אם גבר, אישה, צעיר או מבוגר, כולם מתים
* קטעים מתולדות יהודי בקשצ'בה ב-1944 (3)
* להילחם על השפה ההונגרית
* ד"ר. זילברפלד יעקב
* הספרות של גזה פטריק
* קינגה פרוימוביץ': רבנים נאולוגיים (קהילתיים) וסטטוס קוו אנטה, המרכז לחקר היהדות של האקדמיה ההונגרית למדעים (עם רשימה של יצירותיו), 199–200.

## הערות שוליים

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:רבנים שנספו במחנה ההשמדה אושוויץ
קטגוריה:נספי השואה
קטגוריה:בוגרי אוניברסיטת אטווש לוראנד בודפשט
קטגוריה:ג'נג'ש: אישים
קטגוריה:הונגרים שנולדו ב-1878
קטגוריה:הונגרים שנפטרו ב-1944
Leave (Get Out)

"**Leave (Get Out)**" הוא סינגל הבכורה של הזמרת האמריקאית, ג'וג'ו, שנמצא באלבום האולפן הראשון שלה, JoJo. השיר יצא, על ידי חברות התקליטים דה פמילי רקורדס ובלאקגראונד רקורדס, כסינגל המוביל של האלבום, ב-24 בפברואר 2004. השיר, שנכתב על ידי סאולשוק וקרלין, אלכס קנטרל ופיליפ וייט, והופק על ידי סאולשוק וקרלין, קיבל הצלחה מסחרית, בין היתר לאחר שהגיע למקום ה-12 בבילבורד הוט 100, ולמקום השני במצעד הסינגלים הבריטי. כאשר השיר הגיע למקום הראשון מצעד 40 שירי המיינסטרים, ג'וג'ו נהייתה, בגיל 13, לאמנית הסולו הצעירה ביותר שהגיעה למקום הראשון בארצות הברית. השיר מופיע במשחקי הקריוקי, *Karaoke Revolution Volume 3* ו-*Singstar Pop Hits*.

נכון לינואר 2022, השיר הושמע למעלה מ-81 מיליון פעמים בספוטיפיי.

## ביקורת
ג'וני לופטוס, מ-AllMusic, ציין את השיר כאחד מהשירים המובילים של האלבום, וכתב כי: "אין לו [לשיר] הרבה כוח עמידה, אבל דמות הגיטרה שלו היא מגע נחמד, והפזמון פוגע עם מספיק כמות של חוצפה". אמה מורגן, מ-Yahoo! Music UK, אמרה כי השיר הוא שיר החתימה של ג'וג'ו, וכי השיר יהיה "חזק מספיק" לבסס עליו קריירה מוזיקלית, אך העירה שלא תהיה לאמנית זהות מעבר לזה.

### רשימות כל הזמנים

## וידאו קליפ
הווידאו קליפ, בבימויו של אריק וייט ובכוריאוגרפיה של לורי אן גיבסון, מתרחש בבית ספר תיכון בקליפורניה. בווידאו קליפ, ג'וג'ו נראית עם חברים בחצר, במסדרון ובשירותי הבנות. היא נראית גם רוקדת עם מעודדות, כולל תמונות תלויות על הקירות עם החבר לשעבר שלה לכאורה. הווידאו קליפ היה מועמד בקטגוריית פריצת השנה בפרסי הווידאו קליפים של MTV לשנת 2004. בשל כך, ג'וג'ו הייתה המועמדת הצעירה ביותר שהועמדה לפרס זה. הווידאו קליפ הוצג ב-*Total Request Live* של MTV, למשך 50 יום, והגיע, בשיאו, למקום הראשון. והגיע למקום הראשון. בשל כך, ג'וג'ו הייתה האמנית הצעירה ביותר שהווידאו קליפ הוצג בתוכנית, ושהגיעה למקום הראשון.

## גרסאות אחרות
בדצמבר 2018, ג'וג'ו הוציאה גרסה מוקלטת מחדש של השיר, הכוללת שירה והפקה מחודשת. ג'וג'ו הקליטה מחדש את השיר, כמו כן את שני אלבומיה הראשונים, *[[JoJo (אלבום)|JoJo]]* ו-*[[The High Road]]*, בעקבות מחלוקת עם בלאקגראונד רקורדס. נכון לינואר 2022, גרסה זו הושמעה למעלה מ-34 מיליון פעמים בספוטיפיי.

ב-19 במרץ 2020, ג'וג'ו העלתה סרטון שבו היא שרה מהבית גרסה מחודשת לשיר, "Chill (Stay In)", שהכיל מילים שמעודדות בידוד עצמי וריחוק חברתי במהלך מגפת הקורונה. ב-23 במרץ 2020, ג'וג'ו הופיעה עם השיר, בשידור חי, בשיתוף עם הזמרת האמריקאית, טורי קלי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2003
קטגוריה:סינגלי בכורה מ-2004
קטגוריה:שירי ג'וג'ו
קטגוריה:שירים באנגלית
קטגוריה:שירים על בגידה: מעילה באמון
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הסינגלים הסקוטי
סרגיי פוסקפליס

**סרגיי פוסקפליס** (ברוסית: **Сергей Пускепалис**; 15 באפריל 1966 – 20 בספטמבר 2022) היה שחקן ובמאי תיאטרון רוסי, זכה בפרס ניקה עבור תפקידיו בקולנוע ובפרסים נוספים.

## ביוגרפיה
סרגיי פוסקפליס נולד בקורסק למשפחה בעלת שורשים ליטאים-בולגרים. בהיותו ילד הוא לעיתים קרובות נסע בתקופת הקיץ לאזור קובנו והיה דובר ליטאית. בשנת 1980 המשפחה עברה לסרטוב. בשנת 1985 פוסקפליס סיים לימודי משחק בסרטוב. בשנת 1988, לאחר סיום שרות בצי של ברית המועצות הוא חזר לעירו. במשך כ-10 שנים הוא עבד בתיאטרון מקומי. בשנת 1999 הוענק לו תואר אמן הכבוד של הפדרציה הרוסית.

בשנת 2001 הוא סיים לימודי  באקדמיה הרוסית לאמנויות התיאטרון במוסקבה. לאחר סיום הלימודים הוא התחיל לעבוד כבמאי תיאטרון בתיאטראות שונות ברוסיה. במקביל לעבודה זו, פוסקפליס המשיך להצטלם בסרטים וסדרות טלוויזיה.

סרגי פוסקפליס החל לשחק בקולנוע בשנת 2003. בשנת 2007 על משחקו בסרט "דברים פשוטים" הוא זכה בפרס ניקה, בפרס בפסטיבל קרלובי וארי ובפרס בפסטיבל "קינוטאבר". בשנת 2010 הוא זכה בפרס דוב הכסף על תפקידו בסרט אחר. בשנת 2018 הוא קיבל פרס נשר הזהב על תפקידו בסדרת טלוויזיה.

בשנת 2022 הוקרנו הסרטים "מריה: להציל את מוסקבה" ו"כנפיים מעל ברלין" בכיכובו, שהוקדשו לאירועי מלחמת העולם השנייה.

היה ידוע בתרומתו האזרחית הגדולה לאוכלוסיות שונות במצוקה ברוסיה, היה פעיל בארגונים התנדבותיים רבים ותורם נלהב למפעלים לאומיים שונים, בין היתר, עזרה הומניטרית במלחמה בדונבאס ובמלחמת האזרחים בסוריה.

ב-20 בספטמבר 2022 נהרג פוסקפליס בתאונת דרכים כשהיה בדרכו להעביר סיוע ללוחמים רוסים בדונבאס.

הסרט האחרון בהשתתפותו היה האפוס ההיסטורי "לב פרמה".

## פילמוגרפיה נבחרת
* איך סיימתי את הקיץ (2010)
* חיים וגורל (2012)
* מטרו (2013)
* Black Sea (2014)
* הקרב על סבסטופול (2015)
* שוברת הקרח (2016)
* סופיה (2016)
* עצי אשוח חדשים (2017)
* בנתיב הייסורים (2017)
* אורדת הזהב (2018)
* פענוח (2019)
* על הקצה (2020)
* האוסקר הראשון (2022)
* מריה: להציל את מוסקבה (2021)
* כנפיים מעל ברלין (2022)
* לב פרמה (2022)

## קישורים חיצוניים

* 
* ביוגרפיה ורשימת סרטים 

## הערות שוליים

קטגוריה:שחקני קולנוע וטלוויזיה רוסים
קטגוריה:במאי תיאטרון רוסים
קטגוריה:הרוגי תאונות דרכים ברוסיה
קטגוריה:זוכי פרס ניקה
קטגוריה:רוסים שנולדו ב-1966
קטגוריה:רוסים שנפטרו ב-2022
דירת התשוקות

**דירת התשוקות** (באנגלית: **Under the Yum Yum Tree**) הוא סרט קומדיה אמריקאי משנת 1963 בבימויו של דייוויד סוויפט, עם ג'ק למון, קרול לינלי ודין ג'ונס בתפקידים הראשיים.

התסריט מבוסס על מחזה בשם זה מאת לורנס נורמן שהועלה בברודוויי בשנת 1960 ובה שיחק דין ג'ונס באתו תפקיד.

הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.

ג'ק למון היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

## תקציר העלילה
הוגן (ג'ק למון) הוא רווק בעל מלון דירות בשם קנטאור. הוא רודף נשים מושבע ומשכיר דירות במחירים נמוכים רק לצעירות נאות שהוא נוהג להציץ לדירותיהם ולהזמין אותן לדירת התשוקות שלו שבה הכל צבוע באדום כמו החליפה שלו, בר משקאות עשיר, פסלים אפריקנים ושני כינורות שמופעלים בלחיצת כפתור ומנגנים מוזיקה רומנטית. בחזית המלון פסל של קנטאור עם ראשו של הוגן.

רובין (קרול לינלי) ודייוויד (דין ג'ונס) הם סטודנטים חברים באותו קולג'. רובין מציעה לדייוויד לשכור דירה ביחד אבל לקיים אהבה אפלטונית ללא יחסי אישות עד שילמדו להכיר היטב אחד את השני.

הוגן מסכים לקבל את רובין אף על פי שהגיעה בחברת גבר. הוא מתכנן למרות זאת, לכבוש גם אותה.

איירין (אדי אדמס) היא דודתה של רובין והייתה מקודם אחת מאהובותיו של הוגן. היא מזהירה את רובין ממנו אך רובין אומרת שהיא מבוגרת דיה כדי להיזהר. גם המנקה דורקס (אימוגן קוקה) מזהירה את רובין ממנו. בעלה של המנקה הוא איש התחזוקה אדמס (פול לינד), הוא מעריץ את הוגן אך פוחד מאשתו.

הוגן מציץ לדירתם של רובין ודייוויד ומתחיל להתערב בחייהם. הוא משכנע את דייוויד לעסוק בספורט כדי להחליש את יצר המין שלו. בסוף יום מתיש, רובין מחכה לערב רומנטי עם דייוויד אך הוא חוזר מאימוני הספורט עייף כשכולו כואב ונרדם מיד.

הוגן מנצל את ההזדמנות ומזמין את רובין לבילוי במסעדה אך פרט לנשיקה לא קורה דבר. איירין רואה אותם במסעדה ולמחרת היא מפתיעה את הוגן במספרה וחובטת בו.

לבסוף עזבים אותו רובין דייוויד ואיירין וידידה צ'ארלס (רוברט לנסינג) עוזרים להם לארוז. גם דורקס ובעלה עוזבים. הוגן עצוב ומחליט שמעתה ישיר את הדירות רק לגברים אבל לפתע מגיעה מכונית עם צעירות והוגן מתעורר שוב לחיים ומזמין אותם בשמחה.

## צוות השחקנים

## קישורים חיצוניים

* קדימון לדירת התשוקות, באתר יוטיוב
* ג'ק למון והדיירות שלו, באתר יוטיוב
* דירת התשוקות, באתר TCM
* השיר תחת עץ התשוקה בפי ג'יימס דארן, באתר יוטיוב
קטגוריה:סרטי 1963
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי קולומביה
קטגוריה:סרטי ג'ק למון
קטגוריה:סרטי קומדיה אמריקאיים
קטגוריה:סרטים רומנטיים
You Don't Even Know Me

"**You Don't Even Know Me**" (בעברית: "**אתה אפילו לא יודע מי אני**") הוא סינגל שהוקלט על ידי הזמרת-יוצרת הקנדית-מרוקאית פאוזיה. את השיר הוציאה לאור ב-18 בספטמבר 2019 חברת התקליטים אטלנטיק רקורדס. הוא נכלל כרצועה הרביעית במיני-אלבום הראשון של הזמרת, שכלל גרסאות מיוחדות לחלק משיריה, *[[Stripped (מיני-אלבום)|Stripped]]*. השיר צבר כ-16 מיליון השמעות בפלטפורמת ספוטיפיי.
השיר ב-2023 you dont know me פורסם במשחק "fortnite"

## רקע
השיר נכתב והולחן על ידי פאוזיה. הווידאו קליפ של "You Don't Even Know Me" הועלה לערוץ היוטיוב הרשמי של הזמרת ב-18 בספטמבר 2019 גם כן. ב-28 בספטמבר העלתה פאוזיה וידאו המציג את ההכנות להפקת השיר והקליפ שלו. לאחר מכן היא פרסמה את גרסת ה-Stripped של השיר, לצד וידאו קליפ שונה. גרסה זו בוצעה בסגנון בלדה ווקאלית. בקליפ ביצעה פאוזיה את מילות השיר תוך שהיא מנגנת את מנגינתו.

ב-4 בספטמבר 2020 ביצעה פאוזיה את "You Don't Even Know Me", כחלק מקונצרט יומי של שירי *Stripped*.

## קישורים חיצוניים

## הערות שוליים

קטגוריה:שירי פאוזיה
קטגוריה:שירים באנגלית
יונה ברון

**יונה ברון** (בהונגרית: **Báron Jónás**; 23 בנובמבר 1845,  ג'נג'ש – 17 באוגוסט 1911, בודפשט) היה רופא יהודי-הונגרי, פרופסור באוניברסיטה.

## ביוגרפיה
[שמאל|ממוזער|333x333 פיקסלים|קברו של יונה ברון ב[בודפשט. בית הקברות היהודי ברחוב קוזמה: 5-1-17.]]
יונה ברון נולד במשפחה יהודית. אביו היה מזכיר הקהילה המקומית. סיים את לימודיו התיכוניים בשנת 1864 ולמד רפואה הן בפשט והן בווינה וקיבל הסמכה כדוקטור לרפואה בשנת 1869.

### קריירה
* מתמחה בבית החולים סנט רוקוש בפשט במרפאה לכירורגיה ובמחלקה לגינקולוגיה (1869–1870),
* רופא בית החולים היהודי בפשט (1870–1873),
* מתמחה לרופא מומחה בכירורגיה של בית החולים הכירורגי של אוניברסיטת בודפשט (1873–1874),
* ראש המחלקה לכירורגיה בבית החולים היהודי בבודפשט (1874–1911).
* פרופסור באוניברסיטת בודפשט לפתולוגיה ולרפואה של בקע (1879–1911).

התמחותו הייתה בניתוחים כלליים ובניתוחים אורתופדיים. הוא היה גם פרופסור בעל שם בינלאומי לניתוחי בקע. בשנת 1871 פורסמה עבודתו העיקרית על יסודות הפתולוגיה והרפואה הכירורגית. זה היה ספר הלימוד הניתוחי המסכם הראשון בהונגריה.

### פרסומיו בכתבי עת
מאמריו המדעיים פורסמו בעיקר:
* ב-"השבועון הרפואי" (Orvosi Hetilap מ-1874)
* ב-"רפואה" (1905-1879 Gyógyászat)
* ב-Pester Medizinische-Chirurgische Press, (מ-1882–1884)
* ב-Wiener Medizinische Press (מ-1889–1900)
* ב-Medicine (מ-1891–1900)

ברון היה אדם אינטליגנטי מאוד, והאנקדוטות שלו ואמירותיו ההיתוליות לגבי העשייה הרפואית חיו בתודעה הציבורית במשך זמן רב גם לאחר מותו.

### משפחתו
* אשתו הייתה אילונה דויטש (1860–1939)
* בנו, שאנדור ברון (1886–?), היה מנתח אורתופדי נודע, היה העורך של Therapy.

ד"ר יונה ברון הובא למנוחות בבית הקברות היהודי ברחוב קוזמה בבודפשט.

## כתביו העיקריים
* יסודות הפתולוגיה והרפואה הכירורגית. הוא כתב על פי ק' הייצמן. (פשט, 1871)
* על ניתוחי בקע שורש. (בודפשט, 1891)

## לקריאה נוספת
* לקסיקון יהודי הונגרי. 1929. עורך פטר אויווארי. יונה ברון

## קישורים חיצוניים

* יונה ברון, באתר JewishEncyclopedia
* ביוגרפיה של יונה ברון, באתר nevpont.hu
* ביוגרפיה של יונה ברון, באתר Arcanum

קטגוריה:רופאים יהודים הונגרים
קטגוריה:כירורגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ג'נג'ש: אישים
קטגוריה:הונגרים שנולדו ב-1845
קטגוריה:הונגרים שנפטרו ב-1911
The Art of Excellence

***The Art of Excellence*** (בעברית: **אמנות המצוינות**) הוא אלבום האולפן ה-40 של זמר הג'אז האמריקאי טוני בנט. את האלבום הוציאה לאור ב-3 במאי 1986 חברת התקליטים קולומביה רקורדס.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
לה פאייט גרובר

**לה פאייט גרובר** (באנגלית: **La Fayette Grover**; ) היה עורך דין ופוליטיקאי אמריקאי מאורגון, איש המפלגה הדמוקרטית, שכיהן כמושל אורגון הרביעי בשנים 1870–1877, וכחבר בית הנבחרים של ארצות הברית וכסנאטור מטעם אורגון.

## ראשית חייו
לה פאייט גרובר נולד בבת'אל, מיין והתחנך באקדמיית גולד שבבת'אל ובקולג' באודין שבברנזוויק, מיין. הוא למד משפטים, וב-1850 התקבל ללשכת עורכי הדין של פילדלפיה. ב-1851 הוא עבר לאורגון והחל לעסוק בעריכת דין בעיר סיילם.

## תחילת הקריירה הפוליטית
גרובר נבחר על ידי בית המחוקקים של טריטוריית אורגון כתובע של המחוז השיפוטי השני של הטריטוריה וכמבקר על החשבונות הציבוריים שלה. בין השנים 1853–1855 הוא היה חבר בית הנבחרים של הטריטוריה. ב-1854 הוא מונה על ידי מחלקת הפנים של ארצות הברית כחבר בוועדה שעליה הוטל לבדוק את תביעות הקרקע בנוגע למלחמות האינדיאנים בנהר רוג'. ב-1856 הוא מונה על ידי מזכיר המלחמה של ארצות הברית כחבר בוועדה של נציבים לבדיקת ההוצאות על המלחמה נגד האינדיאנים בטריטוריית אורגון ובטריטוריית וושינגטון.
## במדינת אורגון
ב-1857 היה גרובר נציג לוועידה החוקתית של אורגון מטעם מחוז מריון. כאשר התקבלה אורגון כמדינה בארצות הברית, הוא נבחר לבית הנבחרים של ארצות הברית, תפקיד בו הוא כיהן מ-15 בפברואר ועד 4 במרץ 1859. הוא לא התמודד על כהונה נוספת וחידש את עיסוקו בעריכת דין ובייצור צמר.

ב-1870 נבחר גרובר כמושל אורגון. ב-1874 הוא נבחר לכהונה נוספת כמושל, וכיהן בתפקיד עד 1877, כאשר הוא התפטר כדי לאייש מושב בסנאט של ארצות הברית. בסנאט הוא כיהן ממרץ 1877 ועד מרץ 1883. בשנים 1879–1871 הוא כיהן כיושב ראש ועדת התעשייה של הסנאט. ב-1883 הוא לא התמודד לכהונה נוספת.
### המחלוקת על הבחירות לנשיאות ארצות הברית של 1876

בבחירות לנשיאות של 1876 היו תוצאות ההצבעה באורגון באופן מובהק לטובתו של המועמד הרפובליקני רתרפורד הייז, אך גרובר טען שהאלקטור ג'ון ווטס, שנבחר כשופט, לא היה כשיר להצביע כאלקטור. הוא מינה במקומו אלקטור דמוקרטי. שני האלקטורים הרפובליקנים דחו את צעדו של גרובר וכל אחד מהם דיווח על שלוש הצבעות של אורגון עבור הייז, בעוד שהאלקטור הדמוקרטי, ק. א. קרונין, דיווח על הצבעה אחת למועמד הדמוקרטי סמואל טילדן ועל שתי הצבעות להייז. הצבעה זו הייתה קריטית, שכן מאזן הקולות הארצי עמד על שוויון של 184 לכל צד. הקונגרס של ארצות הברית הקים ועדה, שעליה נמנו חמישה חברי בית הנבחרים, חמישה סנאטורים וחמישה שופטי בית המשפט העליון של ארצות הברית. בסופו של דבר פסקה הוועדה על הענקת כל שלושת הקולות של אורגון להייז.
## מותו
לאחר סיום כהונתו פרש גרובר מן החיים הפוליטיים ושב לעסוק בעריכת דין. לה פאייט גרובר נפטר בפורטלנד ב-10 במאי 1911, ונטמן בבית הקברות ריבר ויו שבעיר.

## קישורים חיצוניים
* לה פאייט גרובר באתר אגודת המושלים הלאומית 
* 
* לה פאייט גרובר באתר החברה ההיסטורית של בת'אל 
* 

## הערות שוליים

קטגוריה:אמריקאים ילידי מיין
קטגוריה:מושלי אורגון
קטגוריה:בוגרי מכללת בואודין
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מאורגון
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מאורגון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי האספה המחוקקת של אורגון
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1823
קטגוריה:אמריקאים שנפטרו ב-1911
My Heart Goes (La Di Da)

"**My Heart Goes (La Di Da)**" הוא סינגל של הזמרת-יוצרת הבריטית, בקי היל, והתקליטן הגרמני, טופיק, שיצא, על ידי חברת התקליטים פולידור רקורדס ואקו רקורדס, ב-24 באוגוסט 2021. הסיגל מופיע באלבום האולפן הראשון של היל, *[[Only Honest on the Weekend]]*.

נכון לינואר 2022, השיר הושמע למעלה מ-68 מיליון פעמים בספוטיפיי.

## וידאו קליפ
הסרטון הלירי של השיר יצא בערוץ היוטיוב של בקי היל, ב-24 באוגוסט 2021. נכון לינואר 2022, הסרטון הלירי נצפה למעלה מ-13 מיליון פעמים.

הווידאו קליפ של השיר יצא בערוץ היוטיוב של בקי היל, ב-15 באוקטובר 2021. נכון לינואר 2022, הווידאו קליפ נצפה למעלה מ-3 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בקי היל
קטגוריה:שירי טופיק
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירי דאנס-פופ
קטגוריה:סינגלים שהגיעו למקום הראשון בפולין
קטגוריה:שירי פלטינה כפולה באוסטרליה
קיירי תומאס

**קיירי תומאס** (באנגלית: **Khyri Thomas**; נולד ב-8 במאי 1996) הוא כדורסלן אמריקאי שמשחק בעמדת הקלע בסן פבלו בורגוס.

## קריירה

### דטרויט פיסטונס
בדראפט 2018 נבחר תומאס במקום ה-38 והקבוצה שבחרה בו הייתה פילדלפיה 76', לאחר שנבחר בדראפט הוא הועבר בטרייד לדטרויט תמורת שתי בחירות דראפט עתידיות בסיבוב השני. את משחקו הראשון הוא שיחק נגד אטלנטה הוקס ורשם שלוש נקודות בארבע דקות. באותה עונה תומאס העמיד ממוצעים של: 2.3 נקודות, 0.8 ריבאונדים ו-0.3 אסיסטים ב-7.5 דקות. בעונה זו הפיסטונס הגיעו עד לסיבוב הראשון בפלייאוף שם הפסידה 0-4 בסדרת הטוב משבעה למילווקי באקס תוך כדי שתומאס מעמיד ממוצעים של: 4.7 נקודות ו-0.7 ריבאונדים ב-5.0 דקות. בעונתו השנייה בקבוצה העמיד תומאס ממוצעים של: 2.1 נקודות, 0.4 אסיסטים ו-0.1 ריבאונדים. באותה עונה הפיסטונס סיימו במקום ה-13 במזרח עם 20 לעומת 46 הפסדים. בכל אותה עת היה חתום תומאס על חוזה כפול והוא שיחק גם בקבוצת ליגת הפיתוח של הפיסטונס שנקראת גרנד ראפידס דרייב.

### אוסטין ספרס
ב-20 בנובמבר 2020 עבר תומאס בטרייד לאטלאנטה הוקס זמן קצר לאחר מכן ההוקס ויתרו עליו והוא חתם בסן אנטוניו ספרס. זמן קצר לאחר מכן הוא עבר לשחק בקבוצת ליגת הפיתוח של הספרס (אוסטין ספרס). באוסטין ספרס הוא העמיד ממוצעים של: 13.9 נקודות ו-3.4 ריבאונדים, בעוד הוא קולע ב-45.7 אחוז לשלוש עם 2.3 שלשות למשחק.

### יוסטון רוקטס
ב-7 במאי 2021 חתם תומאס ביוסטון רוקטס לעשרה ימים. בימים הראשונים שלו תומאס הספיק לשחק שני משחקים שבהם רשם: 21.5 נקודות בממוצע: במשחקו הראשון רשם תומאס 16 נקודות ובמשחקו השני הוא רשם: 27 נקודות (שיא קריירה), 5 ריבאונדים, 5 חטיפות, 3 אסיסטים ו-2 חסימות בהפסד 124-116 ליוטה ג'אז. לאחר שהסתיים החוזה הראשון הוא חתם על חוזה נוסף עד לסוף העונה.

### בילבאו באסקט
ב-24 בנובמבר 2021 תומאס חתם בבילבאו באסקט מליגת העל הספרדית בכדורסל.

### מכבי תל אביב
ב-10 בינואר 2022 תומאס חתם במכבי תל אביב מליגת העל ומהיורוליג.

## קישורים חיצוניים

* 
* קיירי תומאס ברשת החברתית טוויטר.
* קיירי תומאס ברשת החברתית אינסטגרם.

קטגוריה:כדורסלני מכבי תל אביב
קטגוריה:כדורסלני דטרויט פיסטונס
קטגוריה:כדורסלני אוסטין ספרס
קטגוריה:כדורסלני יוסטון רוקטס
קטגוריה:כדורסלני בילבאו באסקט
קטגוריה:כדורסלנים אמריקאים
קטגוריה:אמריקאים שנולדו ב-1996
I Could Get Used to This

"**I Could Get Used to This**" (בעברית: **אני יכול/ה להתרגל לזה**) הוא סינגל של הזמרת-יוצרת הבריטית, בקי היל, והתקליטן האנגלי, WEISS , שיצא, על ידי חברת התקליטים פולידור רקורדס ואקו רקורדס, ב-29 במרץ 2019. השיר נכתב על ידי בקי היל, מארק ראלף, MNEK, מייקל קינטיש וריאן אשלי, והופק על ידי מארק ראלף, WEISS, מייקל קינטיש ו-MNEK. השיר מופיע באלבום האולפן הראשון שלי היל, *[[Get to Know]]*.

נכון לינואר 2022, השיר הושמע למעלה מ-59 מיליון פעמים בספוטיפיי.

## וידאו קליפ
הווידאו קליפ של השיר יצא בערוץ היוטיוב של בקי היל, ב-29 במרץ 2019. נכון לינואר 2022, הווידאו קליפ נצפה למעלה מ-6 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי מארק ראלף
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:בלדות פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת פולידור רקורדס
יוליוס קונסטנטיוס

**יוליוס קונסטנטיוס** (מת בספטמבר 337) היה ממשפחת המלוכה הרומאית ובן לשושלת של קונסטנטינוס הגדול.

## ביוגרפיה
יוליוס קונסטנטיוס נולד בתאריך לא ידוע, ככל הנראה לאחר שנת 289. אביו קונסטנטיוס כלורוס ואימו תיאודורה - ביתו המאומצת של האוגוסטוס מקסימיאנוס. דרך אביו הוא היה אחיו של קונסטנטינוס הגדול שנולד מאשתו הראשונה של קונסטנטינוס כלורוס. למרות הייחוס רם המעלה הוא נותר בצל של אחיו הגדול ובני ביתו ולא זכה להיות במעגל הפנימי של הקיסרים מהמשפחה.

יוליוס קונסטנטינוס נישא בתאריך לא ידוע לאישה בשם גאלה להם נולדו דני בנים ובת. הבן הבכור ששמו לא ידוע נרצח בשנת 337. בנו השני קונסטנטיוס גאלוס שנולד בשנת 325 בעיר מאסה מריטימה שבאיטליה ושימש כקיסר תחת שלטונו של קונסטנטיוס השני משנת 350 על להוצאתו להורג בשנת 354.

לאחר מותה של גאלה התחתן יוליוס קונסטנטיוס עם אישה ממוצא יווני בשם בסילינה, ביתו של מושל מצרים. לזוג נולד בשנת 331 או 332 בן, פלאוויוס קלאודיוס יוליאנוס שבשנת 361 עלה לשלטון כאוגוסטוס של האימפריה הרומית וזכה לשם יוליאנוס הכופר. בסיליאנה מתה חודשים מספר לאחר הלידה. בשנת 335 מינה האוגוסטוס קונסטנטינוס את אחיו למחצה, יוליאנוס קונסטנטיוס לקונסול אך בשנת 337 נפטר קונסטנטינוס הגדול, עם מותו, ערכו בניו ויורשיו - קונסטנטיוס השני, קונסטנטינוס השני וקונסטנס - טיהור מהיר ואכזרי בקרב בני המשפחה ובטיהור נרצח גם יוליוס קונסטנטיוס. בניו, גאלוס ויוליאנוס נותרו בחיים ככל הנראה גילם הצעיר של הניצולים ומעמדם השולי בהיררכית הכוח הרומאית מנעו את הצורך להוציאם להורג.

## לקריאה נוספת
* 
* אדוארד גיבון, **[[שקיעתה ונפילתה של הקיסרות הרומאית]]**, עברית: אריה ענבי, הוצאת "ספרי זהב", תל אביב, 1955.
* The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter Garnsey, University of Cambridge

## קישורים חיצוניים

## הערות שוליים

קטגוריה:שושלת קונסטנטינוס
קטגוריה:ילידי המאה ה-3
קטגוריה:נפטרים ב-337
סמסונג גלקסי S20 FE

**סמסונג גלקסי S20 FE** (באנגלית: **Samsung Galaxy S20 FE**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת S של סמסונג גלקסי. המכשיר הוכרז באירוע "Unpacked" של סמסונג ב-23 בספטמבר 2020, והושק ב-2 באוקטובר 2020.

## עיצוב
המכשיר שוקל 190 גרם, גובהו 159.8 מ"מ, רוחבו 74.5 מ"מ, ועוביו 8.4 מ"מ. המכשיר מצויד בתצוגת Infinity-O המכילה חור עגול במרכז העליון עבור מצלמת הסלפי הקדמית. מערך המצלמות האחורי ממוקם בפינה עם בליטה מלבנית המכילה שלוש מצלמות. למכשיר יש חזית מזכוכית, גב מפלסטיק ומסגרת מאלומיניום. גב המכשיר עשוי מ-"Glasstic" של סמסונג. המכשיר מוגן מפני עמידות ממים ואבק IP68.

## מפרט
### חומרה
המכשיר מצויד במסך מסוג סופר AMOLED בגודל 6.5 אינץ' עם תמיכה ב-HDR+ וטכנולוגיית "מיפוי גוונים דינמי" וברזולוציית 1080×2400 פיקסלים, ביחס רוחב-גובה של 20:9. כמו כן, המכשיר כולל תצוגת Infinity-O, ומסך מסוג "קורינג גורילה גלאס 3".

המכשיר מופעל על ידי מעבד בעל שמונה ליבות, מתוצרת סנאפדרגון, כאשר 1 מהן פועלות בתדר עבודה של 2.84 ג'יגה הרץ, ו-3 מהן פועלות בתדר עבודה של 2.42 ג'יגה הרץ, וה-4 הנותרות פועלות בתדר עבודה של 1.8 ג'יגה הרץ. במכשיר ישנה שתי מערכות על שבב, אחת מדגם Exynos 990, ואחת מדגם Snapdragon 865 מתוצרת קוואלקום. למכשיר אחסון פנימי בנפח 128 או 256 או 512 ג'יגה בייט, שניתן להריחבו באמצעות כרטיס microSD עד ל-1 טרה בייט וזיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר, הסוללה ממותג "Samsung PowerShare", בקיבולת 4500 מיליאמפר-שעה, שאינה ניתנת להסרה, במתח טעינה מהירה בת 25 וואט. המכשיר תומך בכרטיס SIM מסוג nanoSIM.

#### מצלמה
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן רחב ברזולוציה 12 מגה פיקסל; חיישן אולטרה רחב בשדה ראייה של 123 מעלות ברזולוציה 12 מגה פיקסל; חיישן (טלפוטו) ברזולוציה 8 מגה פיקסל; וכמו כן במכשיר ישנה מצלמה קדמית ברזולוציה 32 מגה פיקסל, המסוגלת להקליט וידאו ברזולוציית 4K. המצלמה הקדמית תומכת בתכונת ה-"Single Take", המאפשרת לצלם תמונות או סרטונים בו-זמנית עם חיישנים שונים באופן אוטומטי.

### תוכנה
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.5.

בפברואר 2021, המכשיר עודכן בעדכון תוכנה לגרסה אנדרואיד 11 בממשק המותאם של סמסונג - One UI 3.1. המכשיר יקבל שני עדכונים גדולים נוספים על פי הודעת סמסונג.

ניתן לשדרג לגרסה 12 לממשק המותאם של סמסונג - One UI 4.0.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
S20 FE
קטגוריה:מכשירים שהושקו ב-2020
Sacrifice (שיר של דה ויקנד)

"**Sacrifice**" הוא סינגל של הזמר-יוצר הקנדי דה ויקנד. השיר יצא ב-7 בינואר 2022, כסינגל השני מתוך אלבום האולפן החמישי שלו, *[[Dawn FM]]*. השיר נכתב על ידי דה ויקנד, מקס מרטין, אוסקר הולטר, קארל נורדסטרום, קווין דואן מקורד ו-Swedish House Mafia.

## קליפ
הקליפ של "Sacrifice" עלה ל-YouTube ב-7 בינואר 2022. הוא בוים על ידי Cliqua והוא כולל שימוש רב בתאורת Strobe בדומה לשיתופי פעולה קודמים שנעשו על ידי הצמד וטספיי.

הקליפ מתחיל עם קטע שבו דה ויקנד המום ומבולבל כשהוא נמצא בקצה מנהרה בזמן קטע מרצועת הכותרת של Dawn FM עם השחקן הקנדי ג'ים קארי. לאחר מכן הוא מתעורר מהאירועים שהתרחשו בקליפ של "Take My Breath". סדרה של תמונות ויזואליות וצילומי ריקוד בגוון פסיכדלי.

## מילים ולחן
"Sacrifice" תואר על ידי מבקרי מוזיקה כרצועת דיסקו-פאנק. אורך השיר הוא שלוש דקות ותשע שניות, ויש בו דגימה של השיר "I Want to Thank You" של הזמרת האמריקאית אלישיה מאיירס משנת 1981.

## ביקורות
המבקרים ציינו את "Sacrifice" כרצועה בולטת באלבום. ברולינג סטון השוו את הביצוע של דה ויקנד בשיר לזה של מייקל ג'קסון בשירים "Wanna Be Startin' Somethin'" ו-"Don't Stop 'Til You Get Enough".

## מיקומי שיא

## קישורים חיצוניים

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי אוסקר הולטר
קטגוריה:שירים שנכתבו על ידי דה ויקנד
קטגוריה:שירים שנכתבו על ידי מקס מרטין
קטגוריה:שירים שהופקו על ידי דה ויקנד
קטגוריה:שירים שהופקו על ידי מקס מרטין
קטגוריה:שירי אלקטרו
קטגוריה:שירי פוסט-דיסקו
קטגוריה:סינגלים בהוצאת ריפבליק רקורדס
טט דה שיאן

**טט דה שיאן** (בצרפתית: **Tête de Chien**; בתרגום: ראש הכלב) הוא צוק בגובה של 550 מטר מעל פני הים, הממוקם ליד הכפר לה טורבי  שבחוף הים התיכון הצרפתי.

הצוק ממוקם ממערב לנסיכות מונקו ומראשו נשקף מראה מלא שלה.

הצוק הוא הנקודה הגבוהה ביותר בדרך החוף הנופית הצרפתית באזור זה.

בשנת 1944 היה החייל הגרמני לאופולד בהם (Leopold Bohm) מוצב בראש הצוק ודיווח כי ראה מטוס הנרדף על ידי שני מטוסים אחרים צולל ומתרסק בים התיכון. כיוון שהתצפית התרחשה ביום שבו נעלם באזור זה מטוסו של הטייס והסופר אנטואן דה סנט-אכזופרי, אפשר שבהם צפה ברגעי חייו האחרונים של סנט-אכזופרי.
300px|ממוזער|ימין|מראה מונקו מראש הטט דה שיאן

## קישורים חיצוניים

קטגוריה:צרפת: הרים
קטגוריה:פרובאנס-אלפ-קוט ד'אזור: גאוגרפיה
קטגוריה:מונקו: תיירות
Perfectly Frank

***Perfectly Frank*** (בעברית: **פרנק מושלם**) הוא אלבום האולפן ה-43 של זמר הג'אז האמריקאי טוני בנט. את האלבום הוציאה לאור ב-15 בספטמבר 1992 חברת התקליטים קולומביה רקורדס. האלבום הוקלט כמחווה לזמר פרנק סינטרה.

*Perfectly Frank* הצליח באופן מסחרי בארצות הברית, ואף הוענק לו על ידי איגוד תעשיית ההקלטות האמריקאי תואר זהב. בנוסף, הוא זכה בפרס גראמי לאלבום הפופ הווקאלי העממי הטוב ביותר לשנת 1993.

בשנת 2006, ביום הולדתו ה-80 של בנט, יצא האלבום לאור מחדש תחת השם *Perfectly Frank: An American Classic Celebrates 80*.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי זהב בארצות הברית
קטגוריה:אלבומי חברת קולומביה רקורדס
טריגון מנגרובים

**טריגון מנגרובים** (שם מדעי: *Urogymnus granulatus*) הוא מין של דג סחוס ממשפחת הטריגוניים החי לאורך האזור האינדו-פסיפי שבין ים סוף למימי צפון אוסטרליה ומיקרונזיה.

## מאפיינים
טריגון מנגרובים מצוי בעומקים רדודים בקרבת המדף היבשתי לאורך קרקעית הים בשוניות כמו שוניות אלמוגים, לגונות, חופים סלעיים ומצוי גם במים מליחים של שפכי נהרות ויערות מנגרובים, מהם קיבל את שמו. מין זה מצוי בסכנת הכחדה עקב דיג יתר וזיהום בתי גידולו ובעיקר יערות המנגרובים.

טריגון זה משתייך לסוג *Urogymnus*, בו גם המין הענקי טריגון נהרות ענק מנהרות אינדונזיה. הוא קטן מקרובו בהרבה ומגיע לאורך של עד 3.5 מטרים ולרוחב של עד 141 ס"מ. צבע העור של הבוגרים סגלגל ואפור כהה מנומר בכתמים לבנים כשהבטן לבנה. הטריגון בעל כנפיים עגלגלות, מכסה זימים בולט וחוטם צר ומחודד. בקצה זנבו ישנו עוקץ ארוך המכיל ארס והטריגון מנפנף בו להגנה מטורפים. מין זה משריץ צאצאים חיים.

הטריגון ניזון על הקרקעית בעזרת החוטם החד שלו תוך שימוש באמפולות לורנציני. הוא ניזון ממגוון דגי גרם קרקעיים, מסרטנים, חסילונים ופראונים ומרכיכות ותולעים. הוא עצמו נטרף בידי מספר כרישים, אף שבין שורשי המנגרובים אין לו הרבה טורפים.

## קישורים חיצוניים

קטגוריה:טקסונים שתוארו בידי ויליאם ג'ון מקלאי
קטגוריה:בעלי חיים שתוארו ב-1883
קטגוריה:טריגוניים
Steppin' Out

***Steppin' Out*** (בעברית: **יוצאים החוצה**) הוא אלבום האולפן ה-44 של זמר הג'אז האמריקאי טוני בנט. את האלבום הוציאה לאור ב-5 באוקטובר 1993 חברת התקליטים קולומביה רקורדס. האלבום הוקלט כמחווה לזמר פרד אסטר. איגוד תעשיית ההקלטות האמריקאי העניק לאלבום תואר זהב. בשנת 1994, בדומה לאלבומו הקודם של בנט *[[Perfectly Frank]]*, זכה *Steppin' Out* בפרס גראמי לאלבום הפופ הווקאלי העממי הטוב ביותר.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי זהב בארצות הברית
קטגוריה:אלבומי חברת קולומביה רקורדס
אוסביוס מניקומדיה

**אוסביוס מניקומדיה** (ביוונית: **Εὐσέβιος**; מת בשנת 341) היה כומר נוצרי שהשתייך לזרם הנצרות אריאנית, וידוע כמי שהטביל לנצרות את קונסטנטינוס הגדול. הוא שימש כבישוף העיר ביירות ולאחר מכן כבישוף העיר ניקומדיה, ומשנת 338 התגורר בקונסטנטינופול עד למותו.

## ביוגרפיה
ההיסטוריה לא תיעדה את ראשית חייו של אוסביוס והמקורות היחידים העוסקים בו הם כתבים של אבות הכנסייה הנוצרית.

הוא החל את פעילותו כאיש כמורה בכיר במינוי לבישוף העיר ביירות. בזכות קשריו עם קוסטנצה, אשתו של הקיסר ליקיניוס ואחותו של הקיסר קונסטנטינוס הגדול, מונה לבישוף של ניקומדיה, מקום מגוריו של הקיסר ליקיניוס, ומרכז השלטון של החלק המזרחי של האימפריה הרומית.

בוועידת ניקיאה בשנת 325, הוא פעל להגן על הנצרות אריאנית שהייתה זרם בעל משקל ומהלכים בקרב השליטים בני השושלת של קוסנטנטינוס, אך בתוך הכנסייה סומן כמינות. האריאנים נקראו על שם מייסדם, אריוס מאלכסנדריה (בערך 256 - 336; Ἄρειος). האריאנים האמינו שהאל הבן שהתגלם בבשר בישו נברא על ידי האל האב, ועל כן הוא פחות ממנו. בכך הם חלקו על הפרשנות האורתודוקסית לשילוש הקדוש, בה האב, הבן ורוח הקודש הם שווים וקדמונים באותה מידה,

אוסביוס היה מקורב לאריוס מאלכסנדריה ואוסביוס מקיסריה, ואיתם פעל להנחלת האידאולוגיה האריאנית. ועידת ניקיאה התכנסה בשנת 325 לספירה בעיר ניקיאה שבאסיה הקטנה ביוזמת הקיסר קונסטנטינוס על-מנת לקבוע דוגמה אחידה לנצרות, אשר הייתה כבר נפוצה ברבים. בוועידה נקבעו עקרונות הכנסייה הנוצרית, ובהם האני מאמין הנוצרי ומועד חג הפסחא. כמו כן נקבע ברוב קולות מוחץ כי האריאנים שלא קיבלו את נצחיותו של ישו לצד האל האב, הם כופרים. בתום המועצה סירב אוסביוס מניקומדיה להתנער מהאריאניזם ונשלח, יחד עם שותפיו, לגלות על ידי הקיסר לגאליה.

בשנת 328, אוזביוס, אריוס ואריאנים אחרים הוחזרו מהגלות על ידי קונסטנטינוס, שמילא את בקשתה של אחותו קוסטנצה שניתנה על ערש מותה.

בשנת 335 הוא לקח חלק פעיל בעבודתה של קתדרלת צור, שם עמד בראש פלג האיזביאנים (מצדדי אוסביוס מקיסריה) - תומכי אריוס ומתנגדיו של הארכיבישוף האלכסנדרוני אתנסיוס.

יחד עם בישופים אחרים, הוא השתתף בהטבלה של הקיסר קונסטנטינוס הגדול, שמת ב-337.

בפקודת הקיסר קונסטנטיוס השני, הנהיג את ועידת אנטיוכיה בשנת 341, בה הוכר האריאניזם המתון כדוקטרינה רשמית באימפריה הרומית המזרחית. הוא מת באותה שנה.

## קישורים חיצוניים
* 

## הערות שוליים

קטגוריה:היסטוריה של הנצרות
קטגוריה:היסטוריונים מן העת העתיקה
קטגוריה:אבות הכנסייה
קטגוריה:נפטרים ב-341
פסגת פלאנה

**פסגת פלאנה** (באנגלית: **Plana Peak**; בבולגרית: **връх Плана**) היא פסגה המכוסה ברובה קרח, ברכס לבסקי שבהרי טנגרה, באי ליווינגסטון, באיי שטלנד הדרומיים, שבאנטארקטיקה.

הפסגה מתנשאת מעל קרחון יורון שמצפון לה, ומעל יובלי קרחון יורון שממזרח וממערב לפסגה.

הפסגה ממוקמת 2.21 קילומטרים צפונית - צפון-מערבית לפסגת גרייט נידל (פסגת המחט השקרית); 2.66 קילומטרים צפונית - מזרחית מפסגת לבסקי; ו-2.45 קילומטרים מערבית - צפון-מערבית לפסגת הלמט.

גובהה של הפסגה 740 מטרים מעל פני הים.

## היסטוריה
הפסגה מופתה לראשונה במסגרת הסקר הטופוגרפי הבולגרי Tangra 2004/05, ולאחר מכן בשנת 2005 ובשנת 2009.

הפסגה נקראת על שם הר פלאנה שבמערב בולגריה.

הטיפוס הראשון לפסגת ההר בוצעה ב-8 בינואר 2015, על ידי ד. בויאנוב (D. Boyanov), נ. פטקוב (N. Petkov) וא. שופוב (A. Shopov).

## קישורים חיצוניים
* הגאזט האנטארקטי הבולגרי 
* תצלום לוויין של אזור הפסגה, תוך סימון אתרים נוספים באזור באתר copernix
* נתונים כלליים

פלאנה
פלאנה
פלאנה
קיליאן ניקיימה

**קיליאן בסבה גיקה ניקיימה** (בצרפתית: **Killian Basba Geeke Nikiema**; נולד ב-22 ביוני 2003 בדראכטן שבהולנד) הוא כדורגלן בורקינאי-הולנדי המשחק בעמדת השוער בקבוצת דן האג מליגת המשנה ההולנדית ובנבחרת בורקינה פאסו.

## קריירת מועדונים
בגיל 4 החל ניקיימה לשחק באקדמיה של פורשכוטן '97 כקיצוני, ובגיל 15 עבר לשחק כשוער. בשנת 2016 הצטרף ניקיימה למחלקת הנוער של דן האג, וב-9 במאי 2019 חתם על החוזה המקצועני הראשון שלו במועדון.

## קריירה בינלאומית
ניקיימה, בן לאב בורקינאי ולאם הולנדית, שיחק בנבחרות הצעירות של הולנד.

ב-4 בספטמבר 2019 ערך ניקיימה את הופעת הבכורה שלו בנבחרת בורקינה פאסו, בניצחון 0–1 על נבחרת לוב במשחק ידידות.

הוא נכלל בסגל נבחרת בורקינה פאסו לקראת טורניר גביע אפריקה לאומות 2021.

נכלל בסגל נבחרת בורקינה פאסו לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:שוערי כדורגל בורקינאים
קטגוריה:כדורגלני דן האג
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:הולנדים שנולדו ב-2003
מעגל מיקרוגל מונוליטי

שמאל|ממוזער|300x300 פיקסלים| תצלום של GaAs MMIC (ממיר למעלה לתדרים 2–18 GHz)
ממוזער| MMIC MSA-0686.
**מעגל גלי מיקרו מונוליטי**, או **MMIC** (קיצור של Monolithic microwave integrated circuit; לעיתים מבוטא "מימיק"), הוא סוג של מעגל משולב (IC) הפועל בתדרי מיקרוגל (300 מגה-הרץ עד 300 גיגה-הרץ). מעגלים אלה מבצעים בדרך כלל פונקציות כגון ערבוב מיקרוגלי, הגברת עוצמה, הגברה עם רעש נמוך ומיתוג בתדר גבוה. מעגלי MMIC הם אנלוגיים או שילוב של אנלוגיים ודיגיטליים. כניסות ויציאות בהתקני MMIC מותאמות לעיתים קרובות לעכבה אופיינית של 50 אוהם. זה הופך אותם לקלים יותר לשימוש, מכיוון שבמקרה זה שרשור של מעגלי MMIC אינו מצריך רשת תיאום חיצונית. בנוסף, רוב ציוד הבדיקה המיקרוגלי מיועד לפעול בסביבה של 50 אוהם.

MMICs קטנים בממדיהם (בסביבות 1 עד 10 מילימטר רבוע) וניתנים לייצור המוני, מה שאפשר את התפשטותם של מכשירים הפועלים בתדר גבוה כגון טלפונים סלולריים. MMICs יוצרו במקור באמצעות גליום ארסניד (GaAs), מוליך למחצה מורכב III-V. יש לו שני יתרונות מובנים על פני סיליקון (Si), החומר המסורתי למימוש IC: מהירות מכשיר (טרנזיסטור) ומצע מבודד למחצה. שני הגורמים עוזרים בתכנון של פונקציות מעגלים בתדר גבוה. עם זאת, המהירות של טכנולוגיות מבוססות סיליקון עלתה בהדרגה ככל שהגודל של טרנזיסטורים קטן, ופותחו שיטות לייצר MMICs גם בטכנולוגיית סיליקון. היתרון העיקרי של טכנולוגיית סיליקון הוא עלות הייצור הנמוכה שלה בהשוואה ל-GaAs. קוטרי פרוסות סיליקון גדולים יותר (בדרך כלל 8 אינץ' עד 12 אינץ' בהשוואה ל-4 אינץ' עד 8 אינץ' עבור GaAs) ועלויות הפרוסות נמוכות יותר, מה שתורם ל-IC זול יותר.

## סוגי מעגל גלי מיקרו מונוליטי
במקור, MMICs השתמשו בטרנזיסטורי אפקט שדה מתכת מוליכים למחצה (MESFETs) כהתקן הפעיל. לאחרונה טרנזיסטורים בעלי ניידות אלקטרונית גבוהה (HEMT), HEMT פסאודומורפיים וטרנזיסטורים דו-קוטביים בעלי הטרו-צמתים הפכו נפוצים.

טכנולוגיות III-V אחרות, כגון אינדיום פוספיד (InP), הוכחו כבעלות ביצועים טובים ל-GaAs במונחים של רווח, תדר חיתוך גבוה יותר ורעש נמוך. עם זאת, הם גם נוטים להיות יקרים יותר בגלל גודלם הקטן יותר של הפרוסות ושבריריות חומר גבוהה יותר.

סיליקון גרמניום (SiGe) היא טכנולוגיית מוליכים למחצה מרוכבים מבוססת סיליקון, המציעה טרנזיסטורים מהירים יותר ממכשירי סיליקון רגילים, אך עם יתרונות עלות דומים.

גליום ניטריד (GaN) הוא גם אופציה עבור MMICs. מכיוון שטרנזיסטורי GaN יכולים לפעול בטמפרטורות גבוהות בהרבה ולעבוד במתחים גבוהים בהרבה מאשר טרנזיסטורי GaAs, הם יוצרים מגברי כוח אידיאליים בתדרי מיקרוגל.

## שימושים
מעגלי גלי מיקרו מונוליטיים נמצאים בשימוש בפלאפונים סלולריים, בלווייני תקשורת ואיכון ובמערכות תקשורת ומכ"ם.

## ראו גם
* מעגל היברידי
* קו תמסורת

## לקריאה נוספת
* *Practical MMIC Design*, Steve Marsh, published by Artech House 
* *RFIC and MMIC Design and Technology*, editors I. D. Robertson and S. Lucyszyn, published by the IEE (London) 

## קישורים חיצוניים

## הערות שוליים

קטגוריה:גלי מיקרו
קטגוריה:מעגלים משולבים
שרי סטונר

**שרי סטונר** (באנגלית: **Sherri Stoner**; נולדה ב-16 ביולי 1959) היא שחקנית אמריקאית.

## ביוגרפיה
סטונר נולדה בסנטה מוניקה, היא שיחקה בתפקידי אורח במספר סדרות טלוויזיה וביניהן ב"בית קטן בערבה", ב-1984 שיחקה בסרט המדע הבדיוני "Impulse", ב-1986 שיחקה בסרט הקומדיה השחורה "Reform School Girls" הנחשב כסרט פולחן.

היא שימשה כמודל עבור עיצוב ההנפשה בפיתוח דמותה של אריאל ב"בת הים הקטנה" ובדמותה של בל ב"היפה והחיה".

היא הייתה בין כותבי התסריט של הסרטים "קספר" ו-"My Favorite Martian" בו שיחק בין היתר כריסטופר לויד, היא הפיקה את הסדרה "עלילות טייני טון".

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:תסריטאיות קולנוע אמריקאיות
קטגוריה:תסריטאי קולנוע אמריקאים
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
אבובכר סוואדוגו

**באבאיורה אבובכר סוואדוגו** (בצרפתית: **Babayouré Aboubacar Sawadogo**; נולד ב-10 באוגוסט 1989 בבובו-דיאולסו שבבורקינה פאסו) הוא כדורגלן בורקינאי המשחק בעמדת השוער בקבוצת RC קדיוגו מליגת העל הבורקינאית ובנבחרת בורקינה פאסו.

## קריירת מועדונים
סוואדוגו החל את הקריירה המקצוענית שלו ב-RC קדיוגו מליגת העל הבורקינאית. ב-9 באוגוסט 2018 חתם בא-נג'ום מהליגה הסעודית השנייה. ב-1 ביולי 2019 חתם ב-AS דואנס מליגת העל הבורקינאית. ב-1 ביולי 2020 חזר ל-RC קדיוגו מליגת העל הבורקינאית.

## קריירה בינלאומית
ב-4 במאי 2017 ערך סוואדוגו את הופעת הבכורה שלו בנבחרת בורקינה פאסו, בתיקו 1-1 נגד נבחרת בנין במשחק ידידות. הוא היה חלק מסגל הנבחרת בטורניר גביע אפריקה לאומות 2017, אך לא שיחק בטורניר.

הוא נכלל בסגל נבחרת בורקינה פאסו לקראת טורניר גביע אפריקה לאומות 2021.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:שוערי כדורגל בורקינאים
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:בורקינאים שנולדו ב-1989
תומאס האנזון

**תומאס האנזון** (בשוודית: **Thomas Hanzon**; נולד ב-20 ביוני 1962) הוא שחקן קולנוע, טלוויזיה ותיאטרון שוודי, ידוע בשל עבודתו עם הבמאי אינגמר ברגמן.

## ביוגרפיה
האנזון נולד במחוז סטוקהולם. הוא התגלה על ידי מפיק בתיאטרון בסטוקהולם וב-1985 החל להופיע בתיאטרון, עבודתו במקום הופסקה עקב כך שאינו היה בוגר לימודי משחק. 

ב-1987 הופיע לראשונה בקולנוע בסרטו של הבמאי הבריטי קולין נוטלי, וב-1997 שיחק בסרט המתח "Tic Tac" אשר היה מועמד לפרס אוסקר בקטגוריית הסרט הבינלאומי הטוב ביותר.

ב-2000 שיחק בסרטה של ליב אולמן "Trolösa", ובאותה שנה שיחק את בעלה של הדמות הראשית בסרט פעם בחיים. הוא דיבב את הנסיך אריק בשוודית בסרט "בת הים הקטנה 2: השיבה לים" ואת הלורד שן בסרט "קונג פו פנדה 2".

הוא היה במערכת יחסים עם השחקנית לנה אנדרה ולהם שני ילדים משותפים.

## קישורים חיצוניים

* 

קטגוריה:שחקני קולנוע וטלוויזיה שוודים
קטגוריה:שחקני תיאטרון שוודים
קטגוריה:מדבבים שוודים
קטגוריה:שוודים שנולדו ב-1962
גרציה קאסין

[ממוזער|גרציה (משמאל) עם אחותה השחקנית [סאלחה קאסין (מימין)]]

**גרציה קאסין** (או **גראסיה קאסין**; בערבית: **جراسيا قاصين**, בתעתיק מדויק: גראסיא קאצין; 12 ביוני 1900, קהיר – 2 בדצמבר 1977, חיפה) הייתה שחקנית קולנוע יהודייה-מצרית. נכנסה לתחום המשחק בהשראת אחותה הגדולה, השחקנית סאלחה קאסין, ונחשבה לשחקנית היהודיה הראשונה במצריים שעלתה לישראל, ועל כך התכחשה לה אחותה.

## קורות חיים
נולדה בקהיר למשפחה יהודית. אחותה הייתה השחקנית סאלחה קאסין. היא חייתה וגדלה במצרים, וכך גם אבות אבותיה. היא נכנסה לתחום הקולנוע המצרי בשנות העשרים של המאה העשרים והשתתפה ביותר מסוג אחד של עשייה אומנותית.

היא החלה את דרכה המשמעותית בשנת 1936, כשהשתתפה בסרט הז'נדרם, בו כיכבו עלי אלכּסאר, זוזו לביב וזכייה אבראהים. את הסרט ביים אחמד אל-משרקי. היא שיתפה פעולה עם אחותה, סאלחה קאסין, במספר סרטים מצריים. כמו כן השתתפה בסרטים רבים עם כמה מהכוכבים הגדולים ביותר במצרים עד שנת 1953. הסרט האחרון שהשתתפה בו היה בשנת 1953 "האהובים עשקו אותי", בו שיחקה בתפקיד של גברת ענאיאת. לאחר מכן עלתה לישראל באותה השנה.

לאחר עלייתה לישראל, הוקרן הסרט שלה עם האמן אחמד רמזי, בשם "קול מהעבר", בשנת 1956. לא ידוע על חייה האישיים או על נישואיה. היא נפטרה בשנת 1977 ונקברה בישראל קרוב לגיל 77, לאחר שסבלה ממחלות זקנה רבות.

## פילמוגרפיה
* 1936 – הז'נדרם (خفير الدرك)
* 1941 – ניצחון הנעורים (انتصار الشباب)
* 1946 – משחק השש (لعبة الست), שיחקה בתפקיד לקוחה בחנות של איזאכ.
* 1946 – העבר הלא ידוע (الماضي المجهول), שיחקה בתפקיד קרובת משפחה.
* 1946 – שפתון (أحمر شفايف)
* 1947 – ליבי - מדריכי (قلبي دليلي), שיחקה בתפקיד אורחת במסיבה.
* 1947 – הטוב ביותר (البريمو)
* 1948 – לקראת התהילה (نحو المجد)
* 1949 – פאטמה, מאריקא וראשיל - (فاطمة وماريكا وراشيل), שיחקה בתפקיד אמה של ראשיל.
* 1949 – גברת שדה (عفريتة هانم)
* 1949 – רחוב הלהטוטן (شارع البهلوان), שיחקה בתפקיד דודתו של סעיד.
* 1949 – האדון המצרי (المصري أفندي), שיחקה בתפקיד הסבתא.
* 1950 – העלמה אמא (الآنسة ماما), שיחקה בתפקיד מנהלת המקלט.
* 1951 – ללא פרידה (من غير وداع), שיחקה בתפקיד ג'מילה האנם.
* 1951 – אסמאעיל יאסין בבית רדוף הרוחות (إسماعيل ياسين في بيت الأشباح), שיחקה בתפקיד ג'מילה האנם.
* 1952 – כרצונך (على كيفك)
* 1952 – המנצח (المنتصر), שיחקה בתפקיד גברת בגן.
* 1953 – האהובים עשקו אותי (ظلموني الحبايب), שיחקה בתפקיד ענאיאת האנם - דודתו של רפעת.
* 1956 – קול מהעבר (صوت من الماضي)

## קישורים חיצוניים

## הערות שוליים

קטגוריה:אמנים יהודים מצרים
קטגוריה:שחקניות קולנוע וטלוויזיה יהודיות מצריות
קטגוריה:ישראלים ילידי מצרים
קטגוריה:אומנים יהודים שפעלו בארצות ערב
קטגוריה:ילידות 1900
קטגוריה:ילידי 1900
קטגוריה:נפטרות ב-1977
קטגוריה:נפטרים ב-1977
American Edit

**American Edit** (בתרגום חופשי: **"עריכה אמריקאית"**) הוא אלבום מאשאפ מאת התקליטנים Party Ben ו-Team9 המבוסס על שירי האלבום American Idiot מאת גרין דיי. הכינוי המשותף של השניים, דין גריי (Dean Gray), הוא ביטוי משוכל של "גרין דיי".

האלבום נוצר ללא כוונת רווח והופץ בחינם באמצעות אתר אינטרנט ייעודי ב-18 בנובמבר 2005. דין גריי ביקשו ממאזינים שנהנו מהאלבום לתרום לארגוני צדקה שנתמכים בין השאר על ידי גרין דיי.

## תיאור האלבום
האלבום, המורכב מ-10 מאשאפים וכן רמיקס אחד, משלב בין שירי American Idiot למגוון אמנים, כגון קניה וסט, ג'וני קאש, KLF, אואזיס, אירוסמית', קווין, U2, סקס פיסטולס, האיגלס, הביטלס, ועוד.

לטענת היוצרים, מטרת האלבום המקורית הייתה להדגים למאזינים איך "גרין דיי גנבו ריפים משירי רוק אחרים", אך בהמשך התהליך העידו שיצרו "שירים חדשים מדהימים" ולכן החליטו להפיץ את האלבום כולו ברשת.

## סוגיות משפטיות ומורשת
סולן להקת גרין דיי, בילי ג'ו ארמסטרונג, נתן את ברכתו לאלבום וקרא לו "מגניב מאוד". עם זאת, ב-28 בנובמבר 2005, עשרה ימים בלבד לאחר יציאתו, האתר נמחק לאחר שלצמד נשלח מכתב הפסקת פעילות לצמיתות מחברת התקליטים של גריין דיי, וורנר מיוזיק. האתר עלה חזרה לאוויר זמן קצר לאחר מכן, אך ללא קישורי הורדה.

למרות הסרת האלבום, American Edit נפוץ מפה לאוזן דרך אתרי שיתוף קבצים ואף הושמע במלואו בתחנת הרדיו 91X של סן דייגו. ב-13 בדצמבר, באישורם של דין גריי, פצחו מעריצי האלבום והלהקה המקורית במחאת רשת בשם "Dean Grey Tuesday" ("יום שלישי של דין גריי"), במהלכה הופצו שירי האלבום להורדה במאות אתרי מוזיקה בצורת טורנטים, קובצי MP3 או ארכיוני ZIP. בנוסף, פורסמו קליפי וידאו לא רשמיים של כמה משירי האלבום.

ב-11 באוגוסט 2006, לציון יום ההולדת השלישי של מועדון הלילה DNA Lounge בסן פרנסיסקו, גרסה קצרה של האלבום באורך ארבעה שירים בוצעה בהופעה חיה.

בשנת 2008, עלתה לאתר The Pirate Bay גרסה "מורחבת" ולא רשמית של American Edit מאת DJ Pegasus, תקליטן שאין לו קשר לאלבום המקורי. בנוסף ל-11 שירי האלבום המקוריים, הגרסה כוללת ארבעה שירי מאשאפ חדשים.

## רשימת שירים

# American Jesus (8:40)
# Dr. Who on Holiday (4:57)
# (4:42) Boulevard of Broken Songs
# The Bad Homecoming (Waiting) (3:25)
# St. Jimmy the Prankster (2:22)
# Novocaine Rhapsody (4:18)
# Impossible Rebel (2:05)
# Ashanti's Letterbomb (4:32)
# Greenday Massacre (3:43)
# Whatsername (Susanna Hoffs) (3:28)
# Boulevard of Broken Songs (Dance Mix) (6:19)

### שירים נוספים מהגרסה המורחבת
# Can't Get a Life (2:05)
# Country Basket (2:55)
# I Like American Idiots (5:18)
# Greenday Triple Tracker (7:39)

## קישורים חיצוניים

* American Edit באתר Discogs

## הערות שוליים

קטגוריה:מאשאפ
קטגוריה:מחלוקות הקשורות לדגימת מוזיקה
קטגוריה:אלבומי צדקה
אסתר טוקר

**אסתר גיטל טוקר** (נולדה ב-1967) היא סופרת חרדית-ישראלית.

## ביוגרפיה
אסתר גיטל נולדה ליאיר וסימה הוניגסברג.

היא כלתה של מנוחה טוקר, אשר ערכה עריכה ספרותית חלק מספריה. ב-2019 הוציאו השתיים ספר העוסק ביחסים בין חמות וכלה.

טוקר פרסמה עשרות ספרים לנוער ומבוגרים, חלק מספריה התפרסמו בעיתון "יתד נאמן" ובשבועון "משפחה". רוב ספריה הם ספרי מתח העוסקים בשאלות מהותיות הנוגעות לחיים.

טוקר עובדת גם כעובדת סוציאלית ומטפלת בשיטת הטיפול CBT.

טוקר נשואה וגרה בירושלים.

ב-30 בנובמבר 2023 נפצעה באורח קשה בפיגוע הירי ביציאה מירושלים.

## ספריה
* **אופק הפוך** (תשע"ו)
* **בת ערובה** (תשע"ג)
* **בומרנג** (תשס"ז)
* **בית הנשרים** (תש"פ)
* **במאבק עם הצל** (תשס"ו)
* **גג על גג** (תשע"ג)
* **דלת נעולה** (תשס"ה)
* **דמות הצללים** (תשס"ח)
* **החוקר** (תשס"ט)
* **חיים על חשבון** (תשס"ט)
* **חמותי ואני** (תש"פ)
* **יהלומי דמים** (תשע"ז)
* **כלים שלובים** (תשס"ו)
* **כרטיס לחיים** (תשע"ד)
* **למצוא מכנה משותף** (תשע"א)
* **מי אתה באמת?** (תשע"ה)
* **מילים שיודעות לגעת** (תשע"ד)
* **מסך השתיקה** (תש"ע)
* **משבצת תפוסה** (תשע"א)
* **משקל נגד** (תשס"ט)
* **קרובה רחוקה** (תשע"ה)
* **שחמט** (תשס"ח)
* **תעתועי ראיה** (תשס"ה)

## קישורים חיצוניים
* 
* 

## הערות שוליים

קטגוריה:סופרות חרדיות ישראליות
קטגוריה:משפחת טוקר
קטגוריה:ישראלים שנולדו ב-1967
קטגוריה:ישראליות שנולדו ב-1967
כנסיית נוטרדאם דה לורד

**כנסיית נוטרדאם דה לורד** (בצרפתית: **Église Notre-Dame-de-Lourdes de Casablanca**) היא כנסייה קתולית מודרניסטית בקזבלנקה, מרוקו. היא נבנתה בשנת 1954 על ידי האדריכל אכיל דנגלטר והמהנדס גסטון צימר.

נמצאת בכיכר אירופה, כולה מקשת בטון וצורתה כאונייה. האטרקציה העיקרית של כנסיית נוטרדאם דה לורד היא עבודת הזכוכית של אמן הוויטראז' המפורסם בעולם גבריאל לואר. גם כניסת הבטון הארוכה שלה ראויה לציון.

## קישורים חיצוניים

## הערות שוליים

קטגוריה:אדריכלות מודרנית
קטגוריה:קזבלנקה: מבנים
קטגוריה:אפריקה: כנסיות
קטגוריה:מרוקו: מבני דת
פרייזר (קולורדו)

**פרייזר** (אנגלית: **Fraser**) היא עיירה במדינת קולורדו שבארצות הברית. בשנת 2020 התגוררו ביישוב 1,400 תושבים, גידול של 15% לעומת מפקד של שנת 2010.

## היסטוריה
תחנת דואר במקום פועלת משנת 1876. במהלך המחצית הראשונה של המאה ה-20 ביישוב פעלה סוזן אנדרסון ובמשך 49 שנים היא הייתה הרופא היחידה באזור. על פעילותה המסורה היא נכללה בהיכל התהילה של קולורדו לנשים.

לאחר מלחמת העולם השנייה בעיירה הוקם מחנה שבויים.

היישוב הוסדר וקיבל זכויות רק בשנת 1953. בשנת 1960 התגוררו ביישוב 253 תושבים בלבד.

האזור מתאפיין באקלים תת-ארקטי, טמפרטורת בקיץ יכולה להגיע ל-36 מעלות אך בחורף נרשם שיא של 47.2- בינואר 1962.

העיירה קשורה למסילת רכבת על ידי קו "קליפורניה זפר". התחנה שפועלת בקרבת העיר היא תחנת רכבת הגבוהה בארצות הברית היא משרתת גם אתר סקי הקיים באזור.

## קישורים חיצוניים

* 
* היסטוריית העיירה

קטגוריה:קולורדו: עיירות
קטגוריה:יישובים שהוקמו ב-1871
Amadeus IT Group

**קבוצת אמדאוס** (באנגלית: **Amadeus IT Group**) היא חברה ספרדית בינלאומית המספקת שירותי IT לחברות נסיעות ותיירות בכל רחבי העולם.

החברה מעסיקה כ-19,000 עובדים, מספקת שירותים ללקוחות ב-195 מדינות בעולם ומטה החברה הראשי שלה נמצא בעיר מדריד שבספרד.

בשנת 2019, דיווחה החברה על הכנסות של כ-5.5 מיליארד דולר.

## היסטוריה
אמדאוס הוקמה בשנת 1987 על ידי חברות אייר פראנס, איבריה, לופטהנזה ו-SAS כמערכת הפצה גלובלית במטרה לספק מערכת הזמנת ושירותים לסוכני נסיעות בזמן אמת.

הרעיון העיקרי של הקמת החברה היה להיות אלטרנטיבה אירופאית לחברת Sabre האמריקאית לאחר שחברת System One האמריקאית פשטה את הרגל.

מערכות החברה פעלו בהתאמה, התבססו על IBM TPF ו-Unisys ויועדו לניהול הזמנות של חברות תעופה (PNR), ניהול תיק נסיעות ובהמשך פותח ממשק הזמנות לענפים נוספים כגון: בתי מלון, רכבות, מכוניות, הפלגות, מעבורות, טיולים ועוד).

בשנת 1999, החלה להיסחר בבורסה לניירות ערך בפרנקפורט, מדריד ופריז והחלה לספק שירותי IT.

בשנת 2000, זכתה החברה במכרז לפיתוח מערכת ניהול המלאי ובקרת היציאה לחברות התעופה Quantas ו-British Airways.

בשנת 2000, רכשה אמדאוס את חברת Vacation.com תמורת כ-57 מיליון דולר.

בשנת 2001, רכשה אמדאוס את חברת E-Travel.

בשנת 2002, רכשה את חברת התיירות SMART AB.

בשנת 2003, רכשה אמדאוס את חברת Airline Automation ובשנת 2006, מיתגה אותה תחת השם Amadeus Revenue Integrity.

בשנת 2005, רכשה את חברת Optims.

בשנת 2006, רכשה את חברת TravelTainment.

בשנת 2008, רכשה את חברת Onerail.

בשנת 2010, החלה להיסחר בבורסה לניירות ערך בספרד.

בשנת 2011, עיבדה החברה כ־945 מיליון עסקאות בענף התיירות.

בשנת 2013, רכשה אמדאוס את חברת Travel Audience GmbH.

בשנת 2014, רכשה את חברות Newmarket International, UFIS ו-i:FAO.

בשנת 2015, חתמה אמדאוס על שיתוף פעולה עם ספק המוניות והעברות Blacklane.

בשנת 2017, רכשה אמדאוס את חברת Pyton ו-Navitaire.

בשנת 2018, רכשה את חברת TravelClick תמורת כ-1.5 מיליארד דולר.

בשנת 2019, דיווחה אמדאוס שמסדי הנתונים שלה נפרצו.

## קישורים חיצוניים

* 

* פרופיל החברה, באתר Glassdoor.com 
* מניית אמדאוס IT, באתר גלובס פיננסי
* אמדאוס: על חברות לשנות את התפיסה ולחשוב כמו הלקוח, באתר IAS
* 
*תם עידן: גדי מור פורש מחברת אמדאוס. אבישי כהן מונה כמנכ"ל במקומו, באתר פספורטניוז

## הערות שוליים

קטגוריה:חברות ספרדיות